Designerul japonez Kenzo a murit din cauza coronavirusului.
Designerul japonez Kenzo a murit din cauza noului coronavirus. Designerul avea 81 de ani. Kenzo a fost primul designer japonez care s-a stabilit la Paris, unde și-a dezvoltat cariera.
Designerul japonez Kenzo Takada a murit din cauza noului coronavirus la vârsta de 81 de ani, anunță publicația ANSA. "A murit duminică, la Spitalul American din Neuilly-sur-Seine," a declarat un purtător de cuvânt.Kenzo a fost primul designer japonez care s-a stabilit la Paris, unde și-a dezvoltat întreaga carieră, ajungând la faimă internațională. În creațiile sale, formele și desenele inspirate din tradiția japoneză se amestecă cu stilul european și cu cel al unor metropole precum New York.Kenzo s-a născut în anul 1939 în Hyogo, Japonia. După ce a urmat școala de modă Bunka Gakuen din Tokyo, s-a mutat în 1965 la Paris. Acolo a participat la prezentări de modă Cardin, Dior și Chanel. În 1970 a deschis buticul Jungle Jap, primul său magazin din Ville Lumiere și și-a creat propriul brand, Kenzo.